*[všetkým známym záujemcom]*

V Bratislave, dňa 18.07.2022

**Vec: Zmena súťažných podkladov č. 1**

Obstarávateľ **Východoslovenská vodárenská spoločnosť, a. s., so sídlom Komenského 50, 042 48 Košice, IČO: 36 570 460** (ďalej aj ako „**Obstarávateľ**“) v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „**ZVO**“) Oznámením o vyhlásení verejného obstarávania, ktoré bolo dňa 06.07.2022 uverejnené v Dodatku k Úradnému vestníku Európskej únie pod číslom 2022/S 128 - 365929 a dňa 07.07.2022 vo Vestníku verejného obstarávania číslo 152/2022 pod označením 31324 - MSP (obe oznámenia ďalej spoločne aj ako „**Oznámenie**“) vyhlásil verejné obstarávanie na predmet zákazky „**Fintice – kanalizácia**“ (ďalej aj ako „**Zákazka**“).

Spoločnosť **Tatra Tender s. r. o., so sídlom Krčméryho 16, 811 04 Bratislava, Slovenská republika** realizuje pre Obstarávateľa predmetnú verejnú súťaž na obstaranie Zákazky a na základe poverenia Obstarávateľa vykonáva v mene Obstarávateľa niektoré úkony spojené s jej realizáciou. Týmto si Vám dovoľujeme dať v mene Obstarávateľa na vedomie nasledovný rozsah zmeny súťažných podkladov:

1. **Bod 8.28 čl. VIII Povinnosti zmluvných strán Prílohy E.1 Zmluva o dielo súťažných podkladov sa mení na nasledovné znenie:**

*„8.28 V prípade ak zhotoviteľ zabezpečuje nakladanie so vzniknutým stavebným odpadom v zmysle čl. 8 bod 27. má povinnosť písomne oznámiť plánované miesto uloženia takýchto odpadov objednávateľovi najneskôr v deň prevzatia staveniska. Súčasťou písomného oznámenia o plánovanom mieste uloženia odpadov budú platné vydané súhlasy pre dané miesta nakladania s odpadmi - zneškodnenie, príp. zhodnotenie.“*

1. **Bod 8.29 čl. VIII Povinnosti zmluvných strán Prílohy E.1 Zmluva o dielo súťažných podkladov sa mení na nasledovné znenie:**

„*8.29 Zhotoviteľ sa zaväzuje zabezpečiť nakladanie so vzniknutím stavebným odpadom – výkopová zemina a kamenivo (17 05 04 a 17 05 06) tak, že využije prednostne uloženie týchto odpadov na skládku odpadov na inertný odpad v súlade s položkou č. 1 uvedenou v Prílohe č. 2 k Nariadeniu vlády č. 330/2018 Z. z. V prípade, že to nebude možné, využije možnosť uložiť tento odpad v súlade s položkou č. 2 uvedenou v Prílohe č. 2 k Nariadeniu vlády č. 330/2018 Z. z. “*

1. **Bod 8.30 čl. VIII Povinnosti zmluvných strán Prílohy E.1 Zmluva o dielo súťažných podkladov sa mení na nasledovné znenie:**

„*8.30 Zhotoviteľ je povinný najneskôr ku prevzatiu staveniska doložiť objednávateľovi prehlásenie a/alebo potvrdenie a/alebo Zmluvu a/alebo Zmluvu o budúcej zmluve a/alebo iný relevantný doklad o možnosti uskladnenia stavebného odpadu od subjektu, kde bude stavebný odpad vyvážaný a uskladnený. V prípade nesplnenia tejto povinnosti je objednávateľ oprávnený účtovať zhotoviteľovi zmluvnú pokutu vo výške 300 Eur bez DPH za každý aj začatý deň omeškania. Týmto nie je dotknuté právo na náhradu škody.“*

1. **Odstraňuje sa bod 8.31 čl. VIII Povinnosti zmluvných strán Prílohy E.1 Zmluva o dielo súťažných podkladov.**
2. **Bod 8.50 čl. VIII Povinnosti zmluvných strán Prílohy E.1 Zmluva o dielo súťažných podkladov sa mení na nasledovné znenie:**

*„8.50 Pred uvedením stavby do trvalej prevádzky, zhotoviteľ vypracuje kompletný návrh prevádzkového poriadku v zmysle príslušných platných právnych noriem a predloží ho objednávateľovi v 2 vyhotoveniach v papierovej forme a 1x na CD nosiči k posúdeniu a pripomienkam najneskôr 28 dní pred plánovaným uvedením stavby do prevádzky. Objednávateľ sa vyjadrí k návrhu prevádzkového poriadku do 14 dní. Pripomienky objednávateľa zapracuje zhotoviteľ do doby uvedenia príslušnej časti stavby do trvalej prevádzky.“*

1. **Bod 24.18 Časti A. Pokyny pre uchádzačov súťažných podkladov sa mení na nasledovné znenie:**

### *„24.18* *Obstarávateľ písomne požiada uchádzača o nahradenie subdodávateľa, ak má subdodávateľ sídlo v treťom štáte, alebo ak ide o zákazku, o ktorých to ustanoví vláda Slovenskej republiky (ďalej len „vláda“) nariadením. Obstarávateľ bude postupovať podľa prvej a druhej vety § 10 ods. 4 ZVO, ak ide o záujemcu, uchádzača, skupinu dodávateľov, subdodávateľa alebo inú osobu so sídlom v treťom štáte, alebo o zákazku, o ktorých to ustanoví vláda nariadením. Zoznam tretích štátov vedie a aktualizuje Úrad v súčinnosti s Ministerstvom zahraničných vecí a európskych záležitostí Slovenskej republiky a je sprístupnený na webovom sídle úradu.“*

1. **Bod 6) Prílohy A.1 Čestné vyhlásenie o akceptácií podmienok verejnej súťaže a o neprítomnosti konfliktu záujmov sa mení na nasledovné znenie:**

*„ 6)* ***v súvislosti so sankciami voči Ruskej federácií,***

* *v spoločnosti, ktorá je uchádzačom nefiguruje ruská účasť, ktorá prekračuje limity stanovené v článku 5k nariadenie Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenie Rady (EÚ) č. 2022/578 z 8. apríla 2022, predovšetkým vyhlasujem, že:*
  + 1. *uchádzač nie je ruským štátnym príslušníkom ani fyzickou alebo právnickou osobou, subjektov alebo orgánom so sídlom v Rusku;*
    2. *uchádzač nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50% subjekt uvedený v písm. a) vyššie;*
    3. *uchádzač nie je fyzická alebo právnická osoba, subjekt alebo orgán, ktorý koná v menej alebo na príkaz subjektu uvedeného v písm. a) alebo b) vyššie;*
    4. *subdodávatelia alebo subjekty, ktorých kapacity uchádzač využíva na preukázanie podmienok účasti, ktoré sú subjektami uvedenými v písm. a) až c) vyššie, nemajú účasť vyššiu ako 10% hodnoty zákazky.“*

Konsolidované znenie dokumentov s vykonanými zmenami Obstarávateľ zverejní v systéme JOSEPHINE so zmenami zvýraznenými červenou.

S pozdravom**,** 

JUDr. Gabriela Heribanová

Tatra Tender s.r.o.